पाएं अपने शहर की ताज़ा ख़बरें और फ्री ई-पेपरडाउनलोड करें
रेमडसिविर इंजेक्शन, ऑक्सीजन सिलेंडर, कोविड-19 संक्रमिताें के लिए बेड, निजी अस्पतालों में भी इलाज की व्यवस्था तथा टीकाकरण केंद्र व राज्य सरकार की ओर से उपलब्ध कराया गया है। कार्यकर्ताओं से अनुरोध करता हूं कि आप सभी लोग कोरोना गाइडलाइन का अनुपालन करते हुए अपने को सुरक्षित रखते हुए कोरोना संक्रमितों की मदद करें। अपनी सुरक्षा के साथ किसी भी तरह की अनदेखी नहीं होनी चाहिए। ये बातें गुरुवार को शहरी विधानसभा क्षेत्र के कार्यकर्ताओं के साथ वर्चुअल बैठक करते नगर विधायक संजय सरावगी ने कही।
कार्यकर्ताओं को संबोधित करते हुए सरावगी ने कहा कि रेमडिसिविर इंजेक्शन की कोई कमी नहीं है लेकिन सरकार की ओर से कोविड-19 से संक्रमितों के लिए इसकी सरकारी व्यवस्था की गई है। डीएमसीएच के डॉक्टर के द्वारा प्रिस्क्राइब करने पर यह इंजेक्शन उपलब्ध होता है तथा निजी अस्पतालों में भी जो एडमिट हैं उन्हें इस इंजेक्शन की जरूरत है तो वह निजी अस्पताल प्रबंधन इसके लिए निर्धारित ऐप पर उस मरीज का नाम, आधार संख्या आदि डालेंगे। दिन के 1 बजे तक यह जानकारी देनी है। शाम या देर शाम तक उन्हें उस मरीज के लिए रेमडेसीविर भी उपलब्ध करा दिया जाता है।
काेविड अस्पताल का उठाएं लाभ | जानकारी देते हुए नगर विधायक ने कहा कि जिला स्कूल के निकट बिहार विद्यालय परीक्षा समिति के परीक्षा भवन में ऊपरी मंजिल पर एक सौ बेड का कोविड- अस्पताल भी तैयार है। जहां सब कुछ की पर्याप्त व्यवस्था है। उससे भी लोग लाभ उठाएंगे। सदर पीएचसी में भी 8 ऑक्सीजन बेड तैयार हो चला है। कार्यकर्ताओं से अपील करते हुए श्री सरावगी ने यह भी कहा कि आज की तारीख में कोरोना से संक्रमित लोगों का जो भी कोरोना योद्धा सेवा कर रहे हैं उनके प्रति हमेशा आदर का भाव रखें एवं उनके जज्बे को हर पल सलाम करते रहें।
वर्चुअल बैठक को संबोधित करने वालों में प्रदेश उपाध्यक्ष डॉ धर्मशीला गुप्ता, ओबीसी मोर्चा के जिलाध्यक्ष रमेश प्रसाद, जिला उपाध्यक्ष सुजीत मलिक, व्यवसायिक प्रकोष्ठ के प्रदेश समिति सदस्य वरुण कुमार झा, जिला महामंत्री संजीव शाह, जिला मंत्री राजू तिवारी, अंकुर गुप्ता, व्यवसायिक प्रकोष्ठ के जिलाध्यक्ष अविनाश कुमार, संगीता साहू, संतोष पोद्दार ,सदर प्रखंड महामंत्री राजू झा, मीडिया प्रभारी रवि कांत झा शामिल रहे। जबकि मुख्य रूप से जुड़ने वाले कार्यकर्ताओं में भरत साहनी, मुकुंद चौधरी, आदर्श ठाकुर, संजय कुमार महतो, रमेश प्रसाद, मनोज झा, पंकज कुमार, मुकेश महाराज, संजय महतो, अंकित कांस्यकार, लक्ष्मी प्रसाद, शशि किशोर, शंभू यादव, डॉक्टर आदित्य नारायण चौधरी मन्ना, मनीष मिश्रा, रोशन झा, भास्कर, चिकित्सा मंच के जिलाध्यक्ष डॉक्टर अमित कुमार झा, बबलू जी, मनीष खटीक, चंदन प्रसाद आदि शामिल रहे। भर्ती वाले बैठक का संचालन नगर भाजपा अध्यक्ष लक्ष्मण कांस्यकार झुनझुनवाला ने किया।
शहर में 7 स्थानाें पर चल रहा स्थायी टीकाकरण
टीकाकरण के संबंध में नगर विधायक ने कहा कि नगर में 7 स्थानों पर स्थायी रूप से टीकाकरण चल रहा है। जिसमें डीएमसीएच, बहादुरपुर प्रखंड, नगर भवन, पीएचसी सदर, शहरी प्राथमिक स्वास्थ्य केंद्र, उसी के निकट आयुर्वेद अस्पताल में उपलब्ध है। साथ ही उन्होंने यह भी कहा कि नगर विधायक की अनुशंसा पर जहां कार्यकर्ता कहेंगे उस स्थान पर टीकाकरण शिविर आयोजित किया जाएगा। 18 वर्ष से ऊपर के लोगों के लिए टीकाकरण कार्यक्रम अति शीघ्र शुरू होने वाला है। जो बाहर के लोग यहां आ रहे हैं तथा जिन्हें भोजन की अत्यंत कठिनाई है उनके लिए सरकार की ओर से एमएलएसएम कॉलेज में सामुदायिक किचन आरंभ कर दिया गया है। वह वहां पहुंचकर इससे लाभान्वित होंगे। जहां तक ऑक्सीजन सिलेंडर की बात है वह थोड़ी बहुत कठिनाई तो है लेकिन नगर विधायक की पहल पर प्रदेश के उद्योग मंत्रालय की ओर से एक क्रायोजेनिक टैंकर भी दरभंगा को उपलब्ध करा दिया गया है। जिससे मरीजों को लाभ प्राप्त हो रहा है।
उन्होंने यह भी कहा कि उनका मोबाइल 24 घंटा खुला रहता है, जिन्हें जिस चीज की जरूरत हो बेहिचक कभी भी मोबाइल पर सूचना देकर सहयोग ले सकते हैं। सरावगी ने कार्यकर्ताओं को जानकारी देते हुए बताया कि खाद्य सुरक्षा के तहत पूर्व से गरीबों को मिल रहा 5 किलो निःशुल्क तथा प्रधानमंत्री गरीब कल्याण योजना के तहत और 5 किलो अनाज मुफ्त मिलेगा। यानी कुल 10 किलो अनाज गरीबों को मुफ्त में इस महामारी में मिलेगा। कार्यकर्ताओं से अनुरोध करते हुए नगर विधायक ने कहा कि जांच शिविर लगाने की जहां जरूरत महसूस हो उसके संबंध में मुझे जानकारी दीजिए और वहां जांच करने वाले चिकित्सा कर्मी जाएंगे एवं लोगों की जांच करेंगे। जिन्हें थोड़ा भी संदेह हो वह निश्चित रूप से जांच करवाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn